hotchpotch/miracl-hf-unified huggingface dataset:
मेघालय का खानपान
मेघालय पूर्वोत्तर भारतीय राज्य है जहां बहुत से स्थानीय व्यंजन हैं। मेघालय तीन मंगोलियाई जनजातियों का घर है; एवं यहाँ एक अनूठा खानपान है, जो पूर्वोत्तर भारत के अन्य सेवन सिस्टर स्टेट्स से भिन्न है। लोगों का मुख्य भोजन मसालेदार मांस और मछली के साथ चावल है। वे बकरियां, सुअर, मुर्गी, बत्तख और गायों को पालते हैं और उनके मांस को खाते हैं।
खासी और जयंतिया के लोकप्रिय व्यंजन हैं जदोह, की कुपु, तुंग-रायमबाई, और मसालेदार बांस के अंकुर का अचार। बाँस ्की कोंपल के व्यंजन गारो लोगों का प्रिय व्यंजन होता है। गारो ज्यादातर गैर-पालतू जानवरों को खाते हैं, हालांकि उनके रोजमर्रा के स्टेपल सरल खाद्य पदार्थ हैं जैसे कि कापा "के" साथ चावल, जिसे एक विशेष घटक के साथ पकाया जाता है जिसे पुरम्भी मसाला कहा जाता है।
कुई बुरि राष्ट्रीय उद्यान
कुई बुरि राष्ट्रीय उद्यान थाईलैंड का एक राष्ट्रीय उद्यान है। इसकी स्थापना 1999 में हुई थी। इस उद्यान में प्राण बूरी, सैम रूई यॉट और मुअनग प्राचुप खीरी खान डिस्ट्रिक्ट्स ऑफ प्राचुप खीरी खान प्रांत के कुछ हिस्सों को शामिल किया गया है।
पाकिस्तान सुपर लीग 2019
2019 पाकिस्तान सुपर लीग (जिसे पीएसएल 4 के रूप में भी जाना जाता है या प्रायोजन कारणों से एचबीएल पीएसएल 2019) पाकिस्तान सुपर लीग, फ्रेंचाइजी ट्वेंटी-20 क्रिकेट लीग का चौथा सीजन था जिसे 2015 में पाकिस्तान क्रिकेट बोर्ड (पीसीबी) द्वारा स्थापित किया गया था। टूर्नामेंट 14 फरवरी से 17 मार्च 2019 तक हुआ।
चैंपियनशिप खेल में, क्वेटा ग्लेडिएटर्स ने कराची में पेशावर ज़ालमी को 8 विकेट से हराकर पहली बार खिताब जीता। क्वेटा के मोहम्मद हसनैन को फाइनल का मैन ऑफ द मैच चुना गया। क्वेटा के शेन वॉटसन को प्लेयर ऑफ द टूर्नामेंट का पुरस्कार और टूर्नामेंट में कुल 435 रन के साथ अग्रणी रन स्कोरर का पुरस्कार दिया गया। पेशावर के हसन अली को कुल 25 विकेट के साथ अग्रणी विकेट लेने वाला पुरस्कार से सम्मानित किया गया।
पूर्ण स्थिरता 13 दिसंबर 2018 को जारी की गई थी।
२०१९ पुलवामा हमला
14 फरवरी 2019 को, जम्मू श्रीनगर राष्ट्रीय राजमार्ग पर भारतीय सुरक्षा कर्मियों को ले जाने वाले सी०आर०पी०एफ० के वाहनों के काफिले पर आत्मघाती हमला हुआ, जिसमें 45 भारतीय सुरक्षा कर्मियों की जान गयी थी। यह हमला जम्मू और कश्मीर के पुलवामा ज़िले के अवन्तिपोरा के निकट लेथपोरा इलाके में हुआ था। इस हमले की जिम्मेदारी पाकिस्तान स्थित इस्लामिक आतंकवादी समूह जैश-ए-मोहम्मद ने ली। हालांकि, पाकिस्तान ने हमले की निंदा की और जिम्मेदारी से इनकार किया।।
इस घटना के कारण 2019 में एक भारत-पाकिस्तान गतिरोध हुआ। हर देश ने इस आतंकी हमले की निंदा की |
जम्मू-कश्मीर के पुलवामा जिले के अवन्तिपोरा क्षेत्र में गुरुवार को आतंकवादियों द्वारा केंद्रीय रिजर्व पुलिस बल (सीआरपीएफ) के भारतीय सुरक्षा कर्मियों के काफिले को निशाना बनाकर हमला किया गया जिसमें अब तक लगभग 40 जवान शहीद हो चुके है और कई अन्य घायल भी हुए। रिपोर्ट्स में बताया गया है कि आतंकियों द्वारा इस्तेमाल किया गया वाहन महिंद्रा स्कॉर्पियो था जिसमें 300 किलोग्राम से अधिक विस्फोटक था। घायलों को हमले की जगह से 20 किमी दूर श्रीनगर के सेना बेस अस्पताल में ले जाया गया। इस हमले की ज़िम्मेदारी पाकिस्तान स्थित आतंकवादी समूह जैश-ए-मोहम्मद ने जिम्मेदारी ली। इसके बाद उन्होंने हमलावर आदिल अहमद डार उर्फ आदिल अहमद गादी टेकरनवाला उर्फ वकास कमांडो का एक वीडियो भी जारी किया, जो काकापोरा का निवासी था, जो एक साल पहले इस समूह से जुड़ा था।
राष्ट्रीय जांच एजेंसी जम्मू और कश्मीर पुलिस के साथ इस हमले की जांच करेगी। जबकि प्रारंभिक जांच में बताया गया है कि कार में लगभग ३०० किलोग्राम से अधिक विस्फोटक था। लेकिन बाद में इसे ३० से ४० किलोग्राम घोषित किया गया। इसके अतरिक्त फ्रांस, चीन, बांग्लादेश, भूटान, इजराइल, अफ़ग़ानिस्तान तथा मालदीव ने भी इस आतंकी हमले की निन्दा की।
महासमर- 1 (बंधन)
बंधन कालजयी कथाकार एवं मनीषी डॉ॰ नरेन्द्र कोहली का सर्वाधिक प्रसिद्ध महासमर महाकाव्यात्मक उपन्यास का प्रथम खंड हैं । हिन्दी साहित्य की सर्वप्रसिद्ध रचनाओं में अग्रगण्य है। यह महाभारत पर आधारित कथानक है; जो आधुनिक जीवनदृष्टि से परिपूर्ण आधुनिक हिन्दी साहित्य की सर्वाधिक महत्वपूर्ण उपलब्धी है।
'महाभारत' एक विराट कृति है, जो भारतीय जीवन, चिंतन, दर्शन तथा व्यवहार को मूर्तिमंत रूप में प्रस्तुत करती है। नरेन्द्र कोहली ने इस कृति को अपने युग में पूर्णत: जीवंत कर दिया है। उन्होंने अपने इस उपन्यास में जीवन को उसकी संपूर्ण विराटता के साथ अत्यंत मौलिक ढंग से प्रस्तुत किया है। जीवन के वास्तविक रूप से संबंधित प्रश्नों का समाधान वे अनुभूति और तर्क के आधार पर देते हैं। इस कृति में आप महाभारत पढ़ने बैठेंगे और अपना जीवन पढ़ कर उठेंगे। राजा शान्तनु, रानी सत्यवती, भीष्म,धृतराष्ट्र,पांडु ,माद्री,कुन्ती आदि चरित्रों को अत्यंत नवीन रूप में देखेंगे।
जिस प्रकार बाल्मीकि जी की "रामायण" को कवि तुलसीदास जी ने रामचरितमानस के रुप मे एक ऐसी आभावान मोतियो की माला का निर्माण किया जो उस दौर के साथ-साथ आधुनिक दौर की समाज हेतु एक ऐसा पुरस्कार है जिसको हर समाज अपने नैतिकता से परिपूर्ण विकास की पराकाष्ठा के रुप मे प्राप्त करने हेतु लालायित है। उसी प्रकार "वेदव्यास" की "महाभारत" को साहित्यकार  "नरेंद्र कोहली" जी  ने  "महासमर" के रूप में प्रतिष्ठित करने का प्रयास किया है।
महासमर का प्रथम भाग "बंधन" नाम से प्रकाशित किया गया है जिसकी कहानी राजा शांतनु से प्रारंभ होकर  कौरवो व  पांडवों की बाल अवस्था तक जाती है। यह उपन्यास अपने नाम के अनुरूप ही कुरु वंश के समस्त सदस्यों की मनोदशा को दर्शाता है मुख्यता तो  इसमें गांगेय पुत्र देवव्रत [भीष्म] एवं  राजा शांतनु की पत्नी सत्यवती अपने बंधनों की ऊहापोह के कारण इस प्रकार नजर आते हैं जैसे "जल बिन मीन"
'बंधन' शांतनु, सत्यवती तथा भीष्म के मनोविज्ञान तथा जीवन-मूल्यों की कथा है  । घटनाओं की दृष्टि से यह सत्यवती के हस्तिनापुर में आने तथा हस्तिनापुर से चले जाने के मध्य की अवधि की कथा है,जिसमें जीवन के उच्च आध्यात्मिक मूल्य जीवन की निम्नता और भौतिकता के सम्मुख असमर्थ होते प्रतीत होते हैं और हस्तिनापुर का जीवन महाभारत के युद्ध की दिशा ग्रहण करने लगता है  ।महासमर-बंधन (खंड एक) स्पष्ट तौर पर दिखाता है कि  किस प्रकार शांतनु, सत्यवती तथा भीष्म के कर्म-बन्धनों से हस्तिनापुर बँध चुका है और भीष्म भी उससे मुक्त होने की स्थिति में नहीं थे ।
उषा खन्ना
उषा खन्ना (जन्म: 7 अक्टूबर 1941) हिन्दी सिनेमा में एक भारतीय संगीत निर्देशिका रही हैं। वह कुछ चुनिंदा महिला संगीतकारों में से एक है और पुरुष प्रधान संगीत उद्योग में सबसे अधिक व्यावसायिक रूप से सफल संगीत निर्देशकों में से एक है। उन्होंने "दिल देके देखो" (1959) से संगीत निर्देशक के रूप में पदार्पण किया था। एक बड़ी हिट फिल्म "सौतन" (1983) के गीतों की रचना के लिए उन्हें फिल्मफेयर पुरस्कार में नामांकन मिला था। उनकी शादी निर्देशक, निर्माता, गीतकार, सावन कुमार टाक से हुई, जिनसे वे बाद में अलग हो गई।
लोकप्रिय संगीत निर्देशक ओ॰ पी॰ नैय्यर ने उषा खन्ना को उस समय भारतीय फिल्म उद्योग के एक शक्तिशाली व्यक्ति शशधर मुखर्जी से मिलवाया। उन्होंने मुखर्जी के लिए एक गीत गाया, और जब उन्होंने महसूस किया कि उन्होंने अपने दम पर इस गीत की रचना की है, तो उन्होंने उन्हें एक वर्ष के लिए प्रति दिन दो गीतों की रचना करने के लिए कहा। कुछ महीनों के बाद, मुखर्जी ने अपनी फिल्म "दिल देके देखो" (1959) के संगीतकार के रूप में उन्हें पहला काम दिया। इस फिल्म से अभिनेत्री आशा पारेख की भी शुरुआत हुई और फिल्म एक बड़ी हिट बनी। मुखर्जी ने एक और आशा पारेख अभिनीत फिल्म "हम हिन्दुस्तानी" (1960) के लिए फिर से उन्हें काम पर रखा।
हिन्दी फिल्मों के लिए कई हिट गानों के निर्माण के बावजूद उन्होंने खुद को एक संगीत निर्देशक के रूप में स्थापित करने के लिए संघर्ष किया। उन्होंने अक्सर आशा भोसले और मोहम्मद रफ़ी के साथ गीतों का निर्माण किया। सावन कुमार अक्सर उषा खन्ना के लिए गीतकार होते थे और उन्होंने उनके संगीत के लिए अधिकांश गीत लिखें थे। उन्होंने ग्यारह फिल्मों का निर्देशन और निर्माण किया, जिसके लिए उन्होंने संगीत तैयार किया। 1979 में येसुदास को फिल्म "दादा" में उनके गीत "दिल के टुकडे टुकडे" के लिए फिल्मफेयर पुरस्कार मिला था। उन्होंने उन गायकों को मौका दिया, जो उस समय बहुत कम जाने जाते थे - अनुपमा देशपांडे, पंकज उधास, हेमलता, मोहम्मद अज़ीज़, रूप कुमार राठौड़, शब्बीर कुमार और सोनू निगम। इनमें से कई उल्लेखनीय गायक बन गए। नब्बे के दशक के मध्य तक उषा खन्ना एक संगीतकार के रूप में काफी सक्रिय रहीं। अब तक, उनके संगीत दी हुई आखिरी फिल्म 2003 में जारी हुई, "दिल परदेसी हो गया" (2003) थी, जिसका निर्माण और निर्देशन उनके पूर्व पति सावन कुमार ने किया था।
रसेल बेकर
रसेल वेन बेकर (14 अगस्त, 1925 - 21 जनवरी, 2019) एक अमेरिकी पत्रकार, कथाकार, पुलित्जर पुरस्कार के लेखक थे। उन्हें दो बार (वर्ष 1979 तथा वर्ष 1983) में पुलित्जर पुरस्कार से सम्मानित किया गया था। उन्होंने अपनी ऑटोबायोग्राफी ‘ग्रोइिंग अप’ लिखी है। 21 जनवरी, 2019  को वर्जिनिया, संयुक्त राज्य अमेरिका में निधन हो गया।
ऋषि कुमार शुक्ल
ऋषि कुमार शुक्ला (जन्म 23 अगस्त 1960, ग्वालियर) एक भारतीय पुलिस सेवा के अधिकारी और केन्द्रीय अन्वेषण ब्यूरो के निदेशक हैं। उन्होंने दो साल के कार्यकाल के लिए 2 फरवरी 2019 को पदभार ग्रहण किया।
प्राजक्ता कोली
प्राजक्ता कोली एक भारतीय यूट्यूब प्रयोगकर्ता और ब्लॉगर है। यूट्यूब पर यह मोस्टलीसेन के नाम से जानी जाती है जो उनका चैनल का नाम है। उन्होंने फरवरी २०१५ में यह यूट्यूब चैनल शुरू किया था और अभी ३.४ मिलियन से ज्यादा फॉलोअर है।
प्राजक्ता का जन्म २७ जून, १९९३ को हुआ था। उनका जन्म और पालन-पोषण ठाणे, मुंबई में हुआ और उन्होंने वसंत विहार हाई स्कूल, ठाणे से विद्यालयी शिक्षा पूरी की। उन्होंने मुलुंड के प्रसिद्ध वी॰ जी॰ वेज कॉलेज ऑफ आर्ट्स, साइंस एंड कॉमर्स से मास मीडिया से स्नातक की डिग्री हासिल की। उनके माता-पिता अर्चना कोली और मनोज कोली हैं।
प्राजक्ता ने मुंबई के १०४ एफएम रेडियो स्टेशन में लगभग एक साल तक इंटर्न के रूप में काम किया, जहाँ उन्होंने ऋतिक रोशन से मुलाकात की और उनके साथ एक वीडियो बनाया। इसके बाद उन्होंने १२ फरवरी २०१५ को अपना यूट्यूब चैनल लॉन्च किया था।
उनके वीडियो ज्यादातर रोजमर्रा की जीवन शैली के ऊपर बनाए गए हैं। उन्होंने कोलिन्स की, बीबी की वाइन्स, बी यूनिक, गौरव गेरा, श्रुति अर्जुन आनंद, आशीष चंचलानी के साथ तथा कई बॉलीवुड अभिनेताओं और अभिनेत्रियों जैसे सैफ अली खान, आयुष्मान खुराना, काजोल, जॉन अब्राहम, मनोज बाजपेयी, नवाजुद्दीन सिद्दीकी और विक्की कौशल के साथ वीडियो किए है। उन्हें २०१७ में आईडबल्यूएम डिजिटल अवार्ड्स के लिए 'वायरल क्वीन' के रूप में घोषित किया था।
मई २०१८ में, प्राजक्ता को यूट्यूब की वैश्विक पहल, 'क्रिएटर्स फॉर चेंज' के लिए भारतीय राजदूत के रूप में घोषित किया गया, जो अभद्र भाषा, जेनोफोबिया और अतिवाद जैसी समस्याओं से निपटते है। उन्होंने अपने यूट्यूब 'क्रिएटर्स फॉर चेंज' प्रोजेक्ट के लिए "नो ऑफेंस" नामक एक संगीत वीडियो भी बनाया। इस वीडियो की एक स्क्रीनिंग मुंबई में की, जिसमें उसके १०,००० सदस्य शामिल हुए थे। संगीत के इस वीडियो को संयुक्त राष्ट्र में प्रदर्शित किया गया जहाँ उन्होंने अन्य देशों के बीच भारत का प्रतिनिधित्व किया था।
दिसंबर २०१८ में, प्राजक्ता ने व्हाट्सएप के लिए अपना पहला राष्ट्रीय टीवी विज्ञापन किया, जो मैसेजिंग ऐप के माध्यम से गलत समाचार फैलाने से संबंधित है। इस विज्ञापन को सकारात्मक और उत्साहजनक प्रतिक्रियाएँ मिली है। इसके अलावा उन्होंने हाल ही में २०१८ में भारत के वेबफेस्ट में भाग लिया। जबकि फोर्ब्स इंडिया की ३० अंडर ३० सूची में भी उन्हें शामिल किया गया है।
२०१६ में विश्व मानसिक स्वास्थ्य दिवस पर, प्राजक्ता ने अपना अभियान #iPledgeToBeMe शुरू किया था, जो मानसिक स्वास्थ्य को संबोधित करता है। वीडियो के माध्यम से, उन्होंने अपने दर्शकों से अपील की कि वह उन्हें बॉडी शेमिंग के दौरान अपने अनुभवों को साझा करेंगी। उन्होंने एक रैप गीत 'शमलेस' लिखा, जो मई २०१७ में रिलीज़ हुआ था। वीडियो में, राघव जुयाल, आरजे मल्लिष्का, गौरव गेरा, मिथिला पालकर, साहिल खट्टर भी थे।
प्राजक्ता कई अन्य अभियानों का भी हिस्सा रही है जैसे वन.ऑर्ग के लिए जो यू2 के बोनो द्वारा शुरू किया गया था जहां उन्होंने लड़कियों की शिक्षा के महत्व के बारे में बताया था। उन्होंने यूट्यूब के सुरक्षित इंटरनेट सप्ताह में भी भाग लिया जहां उन्होंने साइबर-बुल्लिंग (इंटरनेट पर धमकाना) के बारे में बताया था। वह ओबामा फाउंडेशन द्वारा राष्ट्रपति बराक ओबामा द्वारा टाउन हॉल मीटिंग में भाग लेने के लिए आमंत्रित भारत के चार यूट्यूब प्रयोगकर्ताओं में से एक थीं।
फ्रांसिस डिसूज़ा (राजनीतिज्ञ)
फ्रांसिस्को कासिमिरो जेरोनिमो अग्नेलो पिंटो डि सूज़ा या फ्रांसिस डिसूज़ा (4 अक्टूबर 1954 — 14 फ़रवरी 2019) एक भारतीय राजनीतिज्ञ थे जो कि से भारतीय जनता पार्टी से थे। वे गोवा के उपमुख्यमंत्री रह चुके थे। वे मापुसा से विधायक थे।
डिसूज़ा सर्वप्रथम 1999 में गोवा राजीव कांग्रेस पार्टी से गोवा विधानसभा में विधायक चुने गये। इसके पश्चात 2002, 2007, 2012 तथा 2017 में भारतीय जनता पार्टी में भाजपा के टिकट पर मापुसा से ही विधायक बनें। 2012 में मनोहर पर्रीकर के नेतृत्व में गोवा में भाजपा सरकार बनने पर वह राज्य उपमुख्यमंत्री चुने गये तथा लक्ष्मीकांत पार्सेकर सरकार में भी इस पद पर बनें रहे।
जुलाई 2014 में उन्होंने भारत को हिन्दू राष्ट्र घोषित करके स्वयं को "हिन्दू-ईसाई" बताया।
लम्बे समय तक कैंसर से जूझने के बाद 14 फ़रवरी 2019 को उनका निधन हो गया।
मीरा सेठ
मीरा सेठ एक भारतीय जनसेवक, राजनयिक, महिला अधिकार कार्यकर्ता और संयुक्त राष्ट्र बाल कोष (यूनिसेफ) की पूर्व अध्यक्ष हैं।
अंतर्राष्ट्रीय स्तर पर यूनिसेफ के कार्यकारी बोर्ड के सदस्य के रूप में कई पदों पर कार्य कर चुकी सेठ १९९० से १९९१ तक (जब लिस्बेट पाल्मे अध्यक्ष थी) यूनिसेफ की उपाध्यक्ष रहीं, और फिर इसके बाद १९९१ से १९९२ तक इसकी अध्यक्ष रहीं। सेठ ने इससे पहले भारत सरकार के वाणिज्य एवं उद्योग मंत्रालय के उद्योग संवर्धन और आंतरिक व्यापार विभाग में काम किया है। कई अलग-अलग आर्थिक प्रयासों, जैसे कि हथकरघा या मत्स्य पालन के विनियमन में महिलाओं की भागीदारी पर उनका अध्ययन महिलाओं और विकास के मुद्दों पर एक विशेषज्ञ है। अपने इसी अध्ययन पर उन्होंने "वीमेन एंड डेवलपमेंट: द इंडियन एक्सपीरियंस" ("महिलाएं तथा विकास: भारतीय अनुभव") नामक एक पुस्तक भी लिखी।
सेठ ने "मेरा शिंदर पुत्तर" नामक एक फिल्म का भी निर्देशन किया है, जो एक अवैध प्रवासी के धैर्य के परीक्षण और भारत में उसके पीछे छूटे परिवार के बारे में बात करती है।
लाम नाम नान राष्ट्रीय उद्यान
लाम नाम नान राष्ट्रीय उद्यान () थाईलैंड के फ्रे और उत्तरादित प्रांतों में स्थित एक राष्ट्रीय उद्यान है।
मोनिका कपिल मोहता
मोनिका कपिल मोहता (जन्म 19 जनवरी 1962) एक भारतीय राजनयिक हैं, जो स्वीडन और लातविया में भारत की राजदूत के रूप में कार्यरत हैं। वह विदेश मंत्रालय में सचिव का पद रखती हैं और पहले पोलैंड और लिथुआनिया में भारत की राजदूत थीं।
मोहता का जन्म नई दिल्ली में जय सिंह कपिल और वेद कपिल के घर हुआ था। एयरफोर्स स्कूल से अपनी स्कूली शिक्षा पूरी करने के बाद, उन्होंने सेंट स्टीफन कॉलेज, दिल्ली विश्वविद्यालय से स्नातक की उपाधि प्राप्त की और उसी विश्वविद्यालय से मास्टर डिग्री प्राप्त की। उनकी शादी एक मेडिकल डॉक्टर, लेखक और करियर डिप्लोमेट डॉ मधुप मोहता से हुई है। उनके एक पुत्र, सिद्धान्त और एक पुत्री, संस्कृती है। वह 1985 में भारतीय विदेश सेवा में शामिल हुईं।
मोहता ने नई दिल्ली में विदेश मंत्रालय में संयुक्त सचिव और अतिरिक्त सचिव (दक्षिण) के रूप में कार्य किया और एशिया-प्रशांत क्षेत्र के एक बड़े हिस्से के साथ भारत के संबंधों की देखभाल की। उन पर ऑस्ट्रेलिया, ब्रुनेई, कम्बोडिया, पूर्वी तिमोर, फिजी, इंडोनेशिया, लाओस, मलेशिया, न्यूजीलैंड, पापुआ न्यू गिनी, फिलीपींस, सिंगापुर, थाईलैंड, वियतनाम और सभी प्रशांत द्वीप देशों से संबंधित सभी राजनीतिक और द्विपक्षीय मामलों की ज़िम्मेदारी थी। नए नालंदा विश्वविद्यालय के विकास से संबंधित कार्य की ज़िम्मेदारी रखते हुए विदेश मंत्रालय में भी वह विभागाध्यक्ष रहीं। वह भारतीय विदेश सेवा संस्थान की डिप्टी डीन थीं।
वह जुलाई 2011 से जनवरी 2015 तक पोलैंड और लिथुआनिया में भारत की राजदूत थीं। उन्होंने 2006 से 2011 तक यूनाइटेड किंगडम में भारत के उच्चायोग में नेहरू केंद्र और मंत्री (संस्कृति) के निदेशक के रूप में कार्य किया, सांस्कृतिक और सामुदायिक देखभाल ब्रिटेन में भारत के लिए कार्य। इससे पहले वह 2005 से 2006 तक भारतीय सांस्कृतिक संबंध परिषद (आई सी सी आर) की उप महानिदेशक थीं। विदेश मंत्रालय में, उन्होंने निदेशक और संयुक्त सचिव (पाकिस्तान), निदेशक (खाड़ी), निदेशक (बाहरी प्रचार), उप प्रवक्ता, निदेशक (संयुक्त राष्ट्र राजनीतिक), विशेष कर्तव्य पर अधिकारी (प्रेस संबंध), अवर सचिव (विदेश सेवा संस्थान) और अवर सचिव (दक्षिणी अफ्रीका) के पद पर कार्य किया।
वह फ्रांस, नेपाल और थाईलैण्ड में भारतीय दूतावासों और पेरिस में यूनेस्को में भारत के स्थायी प्रतिनिधिमंडल में भी काम कर चुकी हैं।
इस्लामिक यौन न्यायशास्त्र
इस्लामिक यौन न्यायशास्त्र () इस्लाम में कामुकता के इस्लामी कानून, जैसे कुरान, मुहम्मद (हदीस) और धार्मिक लोगों (जो पुरुषों और महिलाओं के बीच वैवाहिक संबंधों को परिभाषित करता है) को धार्मिक नियमों पर निर्भर करता है। जबकि अधिकांश परंपराएं ब्रह्मचर्य को हतोत्साहित करती हैं, सभी लिंगों के बीच किसी भी संबंध के संबंध में सख्त पवित्रता, सहानुभूति और संदेह को प्रोत्साहित करते हैं, जबकि यह पकड़ते हुए कि इस्लाम के भीतर उनकी अंतरंगता - यौन गतिविधि के रूप में व्यापक जीवन का एक दायरा शामिल करना - काफी हद तक विवाह के लिए आरक्षित है। शादी के बाहर लिंग अंतर और लिंग संवेदनशीलता को इस्लाम के वर्तमान प्रमुख पहलुओं में देखा जा सकता है, जैसे कि इस्लामी पोशाक की व्याख्या और लिंग पुलिस की डिग्री।
जबकि विवाहेतर सेक्स के खिलाफ प्रतिबंध मजबूत हैं, यौन गतिविधि स्वयं एक वर्जित विषय नहीं है। ट्रे यौन संबंधों को कुरान और हदीस में प्यार और निकटता के महान कुओं के रूप में वर्णित किया गया है। शादी के बाद भी, सीमाएँ हैं: एक आदमी के मासिक धर्म में हस्तक्षेप नहीं करते हैं और उस समय के बाद। रैली में प्रवेश करते समय, यह एक पापी भी माना जाता है। इस्लाम स्वयं एक कट्टरपंथी धर्म है, इसलिए यह वैवाहिक सेक्स के माध्यम से बढ़ती खरीद को प्रोत्साहित करता है। कार्रवाई और व्यवहार जैसे कि गर्भपात (गर्भवती महिलाओं के लिए चिकित्सा जोखिम के अलावा) [अतिरिक्त उम्र (ओं) की आवश्यकता है) और श्रेष्ठता भी सख्त वर्जित है; जन्म नियंत्रण के लिए अस्थायी गर्भनिरोधक उपयोग की अनुमति है।
मीर बाकी
बाक़ी ताशकंदी, जिसे मीर बाक़ी के नाम से जाना जाता है, मुग़ल सम्राट बाबर का सेनापति (बेग) था। वह मूल रूप से ताशकंद (अब उज्बेकिस्तान में) का था। ऐसा माना जाता है कि अवध प्रान्त का गवर्नर बना दिया गया था। उसने बाबरी मस्जिद की स्थापना की थी, जोकि आधुनिक भारत के सबसे बड़े धार्मिक मतभेदों में से एक है। हालाँकि सर्वोच्च न्यायालय की संविधान पीठ ने मुख्य न्यायाधीश रंजन गोगोई की अगुवाई में 9 नवम्बर 2019 को इस मतभेद का निपटारा कर दिया है । और 2.77 एकड़ की विवादित जमीन राम लल्ला (हिन्दू पक्ष) को देने का फ़ैसला दिया है साथ ही केंद्र सरकार को एवं राज्य सरकार को आदेश दिया है कि वो सुन्नी वक़्फ़ बोर्ड (मुस्लिम पक्ष) को अयोध्या में ही कही 5 एकड़ प्रमुख जमीन मुहैया कराए।
अनुपमा देशपाण्डे
अनुपमा देशपाण्डे एक बॉलीवुड पार्श्व गायिका हैं, जिन्होंने "सोहणी महीवाल" (1984) में अपने लोक गीत "सोहणी चिनाब दे" के लिए सर्वश्रेष्ठ पार्श्व गायिका का फिल्मफेयर पुरस्कार जीता है। लेकिन उन्हें सबसे ज्यादा "सैलाब" (1990) के माधुरी दीक्षित पर फिल्माये गए गीत "हमको आज कल है इंतजार" के लिये जाना जाता है।
प्रीति सागर
प्रीति सागर एक बॉलीवुड पार्श्व गायिका हैं, जिन्होंने 1978 में "मंथन" के गीत "मेरो गाम कथा पारे" के लिए सर्वश्रेष्ठ पार्श्व गायिका का फिल्मफेयर पुरस्कार जीता था और "जूली" (1975) के हिट गीत "माय हार्ट इस बीटिंग" के लिए नामांकन प्राप्त किया था।
उन्होंने बॉलीवुड फिल्म "जूली" में अपने अंग्रेजी गीत, "माय हार्ट इस बीटिंग" के साथ तुरंत प्रसिद्धि प्राप्त की। उन्होंने वर्ष 1975 में उसी के लिए एक फिल्मफेयर पुरस्कार में नामांकन पाया। उन्होंने 1978 में बॉलीवुड फिल्म मंथन के गीत "मेरो गाम कथा पारे" के लिए सर्वश्रेष्ठ पार्श्व गायिका का फिल्मफेयर पुरस्कार जीता। उन्होंने कई गाने गाए हैं, बॉलीवुड फिल्मों में, भारतीय टीवी के लिए और निजी कैसेट्स के लिए। उनका एक पॉप एल्बम, "विद लव", जिसमें 10 गाने थे, को एक साथ 8 भारतीय भाषाओं में रिलीज़ किया गया था।
उन्होंने पॉप गाने, भारतीय शास्त्रीय गीत, भक्ति भजन, लोक गीत, ग़ज़ल आदि गाए हैं। उन्होंने प्रसिद्ध बॉलीवुड फ़िल्म निर्देशकों और संगीत निर्देशकों जैसे राजेश रोशन, श्याम बेनेगल, शशि कपूर, वनीता भाटिया, रवि, बप्पी लहरी, शंकर जयकिशन, जयदेव, अनु मलिक, ताहिर हुसैन, शक्ति सामंत, साई परांजपे, केतन देसाई आदि के लिए काम किया है। वह बेहद लोकप्रिय भारतीय टीवी धारावाहिकों जैसे "फूल खिले हैं गुलशन गुलशन", "पॉप टाइम्स", "फुलवारी बच्चों की", "आरोही" आदि में दिखाई दी। वह बच्चों के मनोरंजन और शिक्षा उद्योग में उनके योगदान के लिए भी जानी जाती हैं। उन्होंने "सा रे गा मा" (जिसे पहले एचएमवी के रूप में जाना जाता था) के साथ हिन्दी और अंग्रेजी में कई बच्चों की नर्सरी कविता संग्रह के ऑडियो और वीडियो संस्करण बनाने के लिए काम किया था।
मुंबई में जन्मी और पली-बढ़ी प्रीति ने क्वीन्स मैरी स्कूल से अपनी स्कूली शिक्षा पूरी की। इसके अलावा, उन्होंने मुंबई के सेंट जेवियर्स कॉलेज से कला में स्नातक की डिग्री हासिल की। 1977 में उन्होंने सोमी सरन से शादी की। वह अपने पति के साथ मुंबई में रहती हैं। उनकी दो बेटियां हैं, अनीशा और आकांक्षा।
वाणी जयराम
वाणी जयराम (जन्म: 30 नवंबर 1945) जिन्हें आधुनिक भारत की मीरा भी कहा जाता है, एक भारतीय गायिका हैं। वह दक्षिण भारतीय सिनेमा में एक पार्श्व गायिका के रूप में जानी जाती हैं। वाणी का करियर 1971 में शुरू हुआ और चार दशकों में फैला हुआ है। वाणी अक्सर 1970 के दशक से लेकर 1990 के दशक के अंत तक भारत भर के कई संगीतकारों की पसंद रही। हिन्दी के अलावा, उन्होंने कई भारतीय भाषाओं, जैसे तेलुगू, तमिल, मलयालम, कन्नड़, मराठी, ओड़िया, गुजराती और बंगाली भाषाओं में गाया है।
वाणी ने तीन बार सर्वश्रेष्ठ पार्श्व गायिका के लिए राष्ट्रीय फिल्म पुरस्कार जीता और ओडिशा, आंध्र प्रदेश, तमिलनाडु और गुजरात राज्यों से राज्य सरकार के पुरस्कार भी जीते। 2012 में, उन्हें दक्षिण भारतीय फिल्म संगीत में उनकी उपलब्धियों के लिए फिल्मफेयर लाइफटाइम अचीवमेंट अवार्ड - साउथ से सम्मानित किया गया। उन्होंने 1980 में "मीरा" (1979) के लिये फ़िल्मफ़ेयर सर्वश्रेष्ठ पार्श्व गायिका पुरस्कार भी जीता।
वसंत देसाई के साथ वाणी के अच्छे व्यावसायिक जुड़ाव के कारण उनकी सफलता ऋषिकेश मुखर्जी द्वारा निर्देशित फिल्म "गुड्डी" (1971) के साथ हुई। देसाई ने वाणी को फिल्म में तीन गाने रिकॉर्ड करने की पेशकश की, जिसमें गीत "बोले रे पपीहारा", लोकप्रिय हुआ और उसने उन्हें तुरंत पहचान दी। वह हिन्दी सिनेमा के संगीत निर्देशकों में से प्रत्येक के लिए कुछ गाने गाती रहीं, जिनमें चित्रगुप्त, नौशाद ("पाकीज़ा" (1972) में एक शास्त्रीय गीत और "आईना" (1977) में आशा भोंसले के साथ एक युगल गीत), आर. डी. बर्मन ("छलिया" (1973) में मुकेश के साथ एक युगल गीत), कल्याणजी आनंदजी, लक्ष्मीकांत प्यारेलाल, और जयदेव ("परिणय" (1974) में मन्ना डे के साथ एक युगल और "सोलहवाँ सावन" (1979) में एक एकल)। पंडित रविशंकर द्वारा रचित "मीरा" (1979) के गीत "मेरे तो गिरधर गोपाल" के लिये उन्हें सर्वश्रेष्ठ पार्श्व गायिका का पहला फिल्मफेयर पुरस्कार मिला। उन्होंने इस फिल्म के लिए 12 से अधिक भजन रिकॉर्ड किए जो बेहद लोकप्रिय हुए।
20 लैंसर्स
20 वीं लांसर्स भारतीय सेना की बख्तरबंद कोर में एक बख्तरबंद रेजिमेंट है। रेजिमेंट ने 1965 के भारत-पाकिस्तान युद्ध में एक महावीर चक्र जीतने के दौरान जम्मू-कश्मीर में छंब की रक्षा के साथ संचालन में खुद को प्रतिष्ठित किया
भारत के राज्यों में वनों का आवरण
देहरादून में स्थित भारतीय वन सर्वेक्षण विभाग द्वारा प्रत्येक दो वर्षो में रिमोट सेंसिंग उपग्रह चित्रण से भारत में वनों की स्थिति पर आधारित एक रिपोर्ट जारी की जाती है। 2017 की रिपोर्ट में भारत के राज्यों और केन्द्र-शासित प्रदेश द्वारा भारतीय वन सर्वेक्षण द्वारा प्रकाशित वन आवरण (वर्ग किलोमीटर में)।
भारत वन स्थिति रिपोर्ट में प्रयुक्त वनावरण क्षेत्र के अंतर्गत एक हेक्टेयर से ज्यादा क्षेत्रफल वाले सभी ऐसे सभी भौगोलिक क्षेत्रो को शामिल किया जाता है जहाँ वृक्ष क्षत्र घनाभ १० प्रतिशत से अधिक हो, इनमे मैन्ग्रोव वन भी सम्मिलित होते हैं। इन्हें ३ भागों में बांटा जा सकता है -ऐसी वन भूमि जिस में वृक्षों का घनत्व १० प्रतिशत से कम होता है उसे झाड़ी वर्ग में सम्मिलित करते हैं। वर्ष २०१७ की रिपोर्ट के अनुसार इनका कुल क्षेत्रफल ४५,९७९ वर्ग कि.मी. है जो भारत के कुल भौगोलिक क्षेत्रफल का १.४० % है।
समुद्री ज्वार भाटा के खारे तथा दलदली जल क्षेत्र में ऐसे वन पाए जाते हैं। इन वृक्षों की जड़े सदैव खारे जल में डूबी रहती हैं। इन वनों को जैव विविधता का संरक्षक कहा जाता है।
ज़्बीग्न्येव हेर्बेर्त
ज़्बीग्न्येव हेर्बेर्त (पोलिश: Zbigniew Herbert) (29 अक्टूबर 1924 - 28 जुलाई 1998) एक पोलिश कवि, निबंधकार और नाटक लेखक थे। वह सबसे प्रसिद्ध और युद्ध के बाद के पोलिश लेखकों में से एक हैं। अन्तःकरण का आयतन – अनुवादक: अशोक वाजपेयी, रेनाता चेकाल्स्का, पब्लिशर: Vani Prakashan, 2009, ISBN-10 9350001225, ISBN-13 9789350001226
केरल में मुसलमानों के बीच बाल विवाह
केरल में मुस्लिमों के बीच बाल विवाह के मुद्दे को इंडियन यूनियन मुस्लिम लीग (केरल के सत्तारूढ़ यूनाइटेड डेमोक्रेटिक फ्रंट (UDF) का हिस्सा) के सामाजिक-कल्याण विभाग द्वारा 14 जून 2013 को जारी एक परिपत्र द्वारा संबोधित किया गया था। सर्कुलर में विवाह रजिस्ट्रार को निर्देश दिया जाता है कि वे मुस्लिम विवाह पंजीकृत करें, भले ही पार्टियों ने बाल विवाह अधिनियम द्वारा निर्धारित आयु प्राप्त नहीं की हो। राजनीतिक दलों और मुस्लिम महिला संगठनों ने कहा है कि इससे बाल विवाह को बढ़ावा मिलेगा। संशोधन के बाद, 28 जून 2013 से पहले होने वाली केवल कम उम्र की शादियाँ ही पंजीकृत हो सकीं। केरल में नौ प्रमुख मुस्लिम संगठनों ने कानूनी कार्रवाई करते हुए सामुदायिक विवाह-आयु प्रतिबंधों से छूट की मांग की,महिलाओं के लिए न्यूनतम विवाह आयु (बाल विवाह अधिनियम द्वारा निर्धारित १) है। इंडियन यूनियन मुस्लिम लीग (IUML) बाल विवाह अधिनियम का विरोध इस आधार पर करती है कि यह मुस्लिम पर्सनल लॉ को नियंत्रित करता है। एकीकृत बाल विकास योजना के एक सर्वेक्षण के अनुसार, 2012 में केरल के मलप्पुरम में 13 से 18 वर्ष की आयु की 3,400 लड़कियों में से 2,800 मुस्लिम थीं। 2008 में, बाल विवाह में 4,955 दुल्हनों में से 4,249 मुस्लिम थीं। हालाँकि अधिकांश मुस्लिम धार्मिक संगठनों और मौलवियों ने सरकारी परिपत्र का बचाव किया है, लेकिन मुस्लिम महिलाओं ने इसका विरोध किया है।
संयुक्त अरब अमीरात (यूएई) के एक 28 वर्षीय नागरिक, जैसम मोहम्मद अब्दुल करीम अब्दुलहम्मद ने 13 जून 2013 को मलप्पुरम के एक अनाथालय से 17 वर्षीय लड़की से शादी की। उसने दो सप्ताह बाद देश छोड़ दिया, उसे टेलीफोन द्वारा तलाक दे दिया। ट्रिपल तालक के साथ। माना जाता है कि इस घटना से बाल विवाह को लेकर रोष व्याप्त हो गया था, और केरल उच्च न्यायालय ने बाद में कन्नूर की 14 वर्षीय लड़की की शादी रोक दी। स्टूडेंट्स फेडरेशन ऑफ इंडिया ने मुस्लिम संगठनों द्वारा इस कदम का विरोध करने के लिए राज्य भर के कॉलेजों में बैठकों का आयोजन किया, ताकि कानूनी तौर पर विवाह की न्यूनतम उम्र को चुनौती दी जा सके, अपने विरोध प्रदर्शनों को गले लगाकर प्रदर्शन किया।
भारतीय ईसाई विवाह अधिनियम, 1872
1872 का भारतीय ईसाई विवाह अधिनियम भारतीय ईसाइयों के कानूनी विवाह को विनियमित करने वाली भारत की संसद का एक अधिनियम है। यह 18 जुलाई, 1872 को अधिनियमित किया गया था, और कोचीन, मणिपुर, जम्मू और कश्मीर जैसे क्षेत्रों को छोड़कर पूरे भारत में लागू होता है। अधिनियम के अनुसार, एक विवाह वैध है यदि कम से कम एक पक्ष ईसाई है। भारत के किसी भी चर्च का एक ठहराया मंत्री, स्कॉटलैंड के चर्च का पादरी, एक विवाह रजिस्ट्रार या एक विशेष लाइसेंसधारी अधिनियम के तहत एक महत्वाकांक्षी जोड़े से शादी कर सकता है। शादी करने वाला शादी का प्रमाणपत्र जारी करता है। यह प्रमाण पत्र विवाह के रजिस्ट्रार (जो सरकार द्वारा नियुक्त किया जाता है) के साथ दर्ज किया जाता है। जैसा कि अन्य भारतीय विवाह कृत्यों में सामान्य है, दूल्हे के लिए न्यूनतम आयु 21 और दुल्हन के लिए 18 है।
शादी की रस्म 6 बजे से 7 बजे के बीच होनी चाहिए, जब तक कि शादी करने वाला विशेष अनुमति न दे। शादी एक चर्च में हो सकती है; हालाँकि, ऐसे मामलों में जहाँ पाँच मील के भीतर कोई चर्च नहीं है, एक उपयुक्त वैकल्पिक स्थान चुना जा सकता है। शादी केवल निम्नलिखित शर्तों के तहत वैध है:
भारत में ईसाई विवाह 1869 के भारतीय तलाक अधिनियम (धारा X के तहत) में तीन शर्तों के तहत भंग किया जा सकता है:
1872 के द इंडियन क्रिश्चियन मैरिज एक्ट के तहत विवाहित महिला 1869 के भारतीय तलाक अधिनियम के तहत अपनी शादी को भंग कर सकती है। कोई भी व्यक्ति जो अधिकारियों द्वारा उचित रूप से लाइसेंस प्राप्त नहीं करता है या चर्च द्वारा मान्यता प्राप्त नहीं होने पर विवाह समारोह करता है, उसे सात और दस साल की कैद की सजा दी जा सकती है।
विशेष विवाह अधिनियम के तहत, किसी भी धर्म की महिला किसी भी धार्मिक समारोह को संतुष्ट किए बिना शादी या पुनर्विवाह कर सकती है।
आरती मुखर्जी
आरती मुखर्जी (जिन्हें आरती मुखोपाध्याय के नाम से भी जाना जाता है) एक बंगाली पार्श्व गायिका हैं, जिन्होंने "गीत गाता चल" (1975), "तपस्या" (1976), "मनोकामना" और "मासूम" (1983) जैसी हिन्दी फिल्मों में भी गाया है।
वर्ष 1957 में, स्कूल में रहते हुए ही उन्होंने मुम्बई में आयोजित संगीत प्रतियोगिता में पहला पुरस्कार जीता, जिसमें उस समय के प्रमुख संगीत निर्देशकों जैसे अनिल बिस्वास, नौशाद अली, वसंत देसाई, सी. रामचंद्र और मदन मोहन ने उन्हें सर्वश्रेष्ठ पार्श्व गायिका चुना था।
आरती ने बंगाली फिल्म "सुबरन रेखा" और हिन्दी फिल्म "अंगुलिमाल" के साथ फिल्मों में अपनी संगीत यात्रा शुरू की और तब से, बंगाली, उड़िया, मणिपुरी, असमिया, हिन्दी, गुजराती, मराठी और अन्य भाषाओं में हजारों गाने गाए हैं। उन्हें पहली बार 1965 में सर्वश्रेष्ठ महिला गायिका के लिए प्रतिष्ठित बंगाल फिल्म पत्रकार संगठन पुरस्कार से सम्मानित किया गया और बाद के वर्षों में इसे उन्होंने कई बार प्राप्त किया। अन्य प्रतिष्ठित पुरस्कारों और खिताबों के बीच, उन्हें गुजराती फिल्मी गीतों के लिए लगातार तीन वर्षों तक गुजरात राज्य सरकार पुरस्कार मिला। उन्हें फिल्म "मासूम" में उनके गीत "दो नैना और एक कहानी" के लिए फिल्मफेयर पुरस्कार भी मिला है।
उन्होंने अस्सी के दशक के उत्तरार्ध तक बंगाली फिल्मों की प्रमुख अभिनेत्रियों जैसे माधबी मुखर्जी, शर्मिला टैगोर, अपर्णा सेन, देबाश्री रॉय, तनुजा आदि के लिए अपनी आवाज़ दी। वह आशा भोंसले के साथ 1970 के दशक में प्रमुख स्थान पर रहीं और दोनों ने धीरे-धीरे संध्या की जगह ले ली। फिल्मों के अलावा, आरती ने कई रिकॉर्ड, डिस्क, एल्बम, रबीन्द्र संगीत और नज़रुल गीती के मंच पर लाइव प्रदर्शनों के साथ दर्शकों को मंत्रमुग्ध किया है। एक कलाकार के रूप में उनकी प्रतिभा संगीत की विविध शैलियों जैसे ठुमरी, भजन, टप्पा, तराना और ग़ज़ल में देखी जा सकती है। उन्होंने भारत और दुनिया भर में व्यापक रूप से मंच पर प्रदर्शन किया है।
ओडिशा राज्य संग्रहालय
ओडिशा राज्य संग्रहालय भारतीय राज्य ओडिशा की राजधानी भुवनेश्वर स्थित एक संग्रहालय है। इसकी स्थापना १९३२ में हुई थी तथा १९६० में यह वर्तमान भवन में स्थानांतरित हुआ। संग्रहालय ११ खण्डों में विभाजित है जिसमे पुरातत्वशास्त्र, अभिलेख, मुद्राशास्त्र, शस्त्रागार, खनन, भूविज्ञान, प्राकृतिक इतिहास, कला एवं शिल्प, समकालीन कला, पट्टचित्र, मानवशास्त्र, ताड़पत्र पाण्डुलिपि शामिल हैं। यह संग्रहालय सांस्कृतिक मंत्रालय, ओडिशा सरकार द्वारा स्वामित्व प्राप्त है।
खाड़ी युद्ध (बहुविकल्पी)
इराक़ के कुवैत पर आक्रमण के पश्चात अमेरिका व इसके सहयोगी देशों ने इराक़ के विरुद्ध युद्ध छेड़ दिया जिसे हम खाड़ी युद्ध के नाम से जानते हैं।
खाड़ी युद्ध का अर्थ यह भी हो सकता है:
मालाबार विवाह अधिनियम, 1896
1896 में, मद्रास सरकार ने 1891 के मालाबार विवाह आयोग की सिफारिशों के जवाब में मालाबार विवाह अधिनियम पारित किया। इसने मालाबार में किसी भी जाति के लोगों को विवाह के रूप में एक संभंदम पंजीकृत करने की अनुमति दी। यह प्रतिबंधात्मक कानून के बजाय अनुज्ञेय था: किसी संबंध को पंजीकृत किया गया था या नहीं, पूरी तरह से उस संबंध में शामिल लोगों का निर्णय था।
सर सी। शंकरन नायर के काम से शुरुआत की गई, यह उपाय काफी हद तक असफल रहा, पणिक्कर ने कहा कि अधिनियम के 20 वर्षों में केवल छह ऐसे रिश्ते दर्ज किए गए थे और उन सभी में नायर के परिवार के सदस्य शामिल थे। समंदम नायर जाति द्वारा प्रचलित संबंधों का एक रूप था। मानवविज्ञानी क्रिस्टोफर फुलर ने कहा है कि, "द नैयर्स की विवाह प्रणाली ने उन्हें मानवशास्त्रीय हलकों में सभी समुदायों में सबसे प्रसिद्ध बना दिया है।" थॉमस नोसिटर ने टिप्पणी की है कि उनकी प्रणाली, जिसमें पूर्व-यौवन संबंधी थैलिकुट्टु काल्यानम संस्कार शामिल थे और दोनों को अतिशयोक्ति और बहुपत्नी के रूप में अनुमति दी गई थी, "इतनी शिथिल व्यवस्था की गई थी कि संदेह पैदा हो सके कि क्या 'विवाह' का अस्तित्व था।" पुरुष और महिला दोनों के कई साथी हो सकते हैं, और वे दोनों उन भागीदारों से अलग हो सकते हैं और अन्य भागीदारों को न्यूनतम प्रयास के साथ ले सकते हैं।
सांभम संबंध को ब्रिटिश औपनिवेशिक सरकार द्वारा मान्यता प्राप्त नहीं थी, जिसने इसे सहमति के रूप में देखा। सिविल अदालतों ने अधिकार क्षेत्र से इनकार कर दिया, मुख्यतः क्योंकि यह संबंध या तो पार्टी द्वारा आसानी से भंग किया जा सकता था और क्योंकि इसमें संपत्ति से जुड़े कोई अधिकार नहीं थे। नंबुदिरी ब्राह्मणों ने भूमि पर अधिकार करने के कारण, नंबुदिरी ब्राह्मणों को जाति के बाहर नियंत्रित करने के लिए, नंबुदिरी पुरुषों के लिए नीमड़ी समुदाय से महिलाओं तक यौन पहुँच प्राप्त करने के लिए एक साधन उपलब्ध कराने के रूप में देखा। 1870 और 1880 के अखबारों में मरुमक्कट्यम के प्रति असंतोष के भाव प्रमुख हो गए थे, और उस समय की एक आधिकारिक रिपोर्ट में औपनिवेशिक प्रशासक विलियम लोगन द्वारा आवाज दी गई थी। 1890 में मामले सामने आए, जब नायर ने मद्रास विधान परिषद में रीति-रिवाजों को वैध बनाने के लिए एक बिल पेश किया, जिसके कारण प्रशासन ने 1891 में मालाबार विवाह आयोग की स्थापना की। यह मैट्रिलिनल रीति-रिवाजों की जांच करने के लिए लगाया गया था और यह सिफारिश करने के लिए भी आरोप लगाया गया था कि नहीं। विवाह, परिवार संगठन और विरासत के लिए पारंपरिक प्रथाओं में परिवर्तन को प्रभावित करने के लिए कानूनी उपायों का उपयोग किया जाना चाहिए।
मेघालय पुलिस
मेघालय पुलिस भारत में मेघालय राज्य के लिए कानून प्रवर्तन एजेंसी है। यह १९७२ तक असम पुलिस का भाग हुआ करती थी, जब मेघालय को असम से निकालकर अलग राज्य बनाया गया था, तब यह अलग संस्था बनी।
मेघालय पुलिस का नेतृत्व पुलिस महानिदेशक (DGP) करता है, वर्तमान में श्री पी जे पी हनुमान, भा.प्र.सेवा (RRP:१९७९) पदासीन हैं।
वर्ष २०१६ के अनुसार मेघालय पुलिस की कुल स्वीकृत संख्या १२,९११ कर्मचारी हैं, जिनकी वास्तविक संख्या १०,९५६ है। ये स्वभी कर्मचारी एवं अधिकारी विभिन्न पदों पर आसीन रहते हैं। मेघालय पुलिस का मुख्यालय सचिवालय पहाड़ी(सेक्रेटेरियट हिल) , शिलांग में स्थित है।
मीरा शंकर
मीरा शंकर (जन्म 9 अक्टूबर 1950) ने संयुक्त राज्य अमेरिका में भारत के राजदूत के रूप में 26 अप्रैल, 2009 से 2011 तक कार्य किया। वह संयुक्त राज्य अमेरिका में भारत की दूसरी महिला राजदूत थीं जहाँ की प्रथम भारतीय महिला राजदूत विजया लक्ष्मी नेहरू पंडित थीं। इनके बाद 1 अगस्त 2011 को निरुपमा राव ने इस पद को स्वीकार किया।
मीना 1973 बैच की अधिकारी थी और उन्होंने वाशिंगटन डीसी में 1991 से 1995 तक कार्य किया। उनसे पहिले वहाँ राजदूत रोनेन सेन थे।
मीरा शंकर ने नैनीताल में सेंट मैरी कॉन्वेंट में अध्ययन किया और 1973 में भारतीय विदेश सेवा में शामिल हुई। शंकर ने 1985 से 1991 तक प्रधानमंत्री कार्यालय में निदेशक के रूप में और 1991 से 1995 तक वाणिज्य और उद्योग मंत्रालय में कार्य किया। विदेश मंत्रालय में सेवा करते हुए, उन्होंने दक्षिण एशियाई क्षेत्रीय सहयोग संघ से जुड़े दो महत्वपूर्ण विभागों का नेतृत्व किया जिसमे (सार्क) और नेपाल और भूटान देश के साथ संबंधों की ज़िम्मेदारी थी। 2009 से पहले उन्होंने बर्लिन, जर्मनी में भारत के राजदूत के रूप में कार्य किया। मीरा "जी शंकर बाजपेयी" के बाद दो से अधिक दशकों के बाद वाशिंगटन में तैनात होने वाले पहली सेवारत राजनयिकजी थी। 2003 में उन्होंने अतिरिक्त सचिव का पद हासिल करके संयुक्त राष्ट्र और अंतर्राष्ट्रीय सुरक्षा की जिम्मेदारी संभाली।
मीरा शंकर ड्यूश बैंक के अल्फ्रेड हेरोसेन गेसलशाफ्ट के न्यासी बोर्ड में शामिल हैं। 2012 में वह भारतीय समूह आई टी सी के निदेशक मंडल में पहली महिला बनीं।
मीरा ने 1973 बैच के आईएएस अधिकारी अजय शंकर से शादी की। उनकी एक बेटी प्रिया है।
मीरा दिसंबर 2010 में जैक्सन-एवर्स एयरपोर्ट पर हुई जांच के बाद चर्चा में आ गई थी और भारतीय वीआईपी की सूची में शामिल हो गई, जो अमेरिकी हवाई अड्डों पर फ्रिस्किंग या क्विज़िंग से गुजरे थे। इस घटना के कारण भारत से राजनयिक विरोध हुआ।
बाहुबली: द लॉस्ट लेजेंड्स
बाहुबली: द लॉस्ट लेजेंड्स एक भारतीय एनिमेटेड वेब टेलीविज़न शृंखला है। यह शृंखला बाहुबली फ्रैंचाइज़ी का हिस्सा है, और एवं की घटनाओं से पहले सेट है। शृंखला की कहानी माहिष्मती साम्राज्य के युवा राजकुमारों अमरेंद्र बाहुबली और भल्लालदेव के इर्द-गिर्द घूमती है। शृंखला का पहला सीज़न १९ अप्रैल २०१७ से ११ अगस्त २०१७ तक अमेज़न प्राइम वीडियो पर प्रसारित किया गया था। इसके बाद सीज़न २ के सभी एपिसोड १६ फरवरी २०१८ को, और सीज़न ३ के सारे एपिसोड २८ अप्रैल २०१८ को जारी किए गए थे।
बाहुबली - द लॉस्ट लेजेंड्स को फिल्म में दिखाए गए कालकेय आक्रमण से पहले सेट किया गया है, जब बाहुबली और भल्लालदेव अभी भी माहिष्मती के दोनों युवा राजकुमार हैं। शृंखला की कहानी शिवगामी और कट्टप्पा की निगरानी के अंतर्गत दोनों भाइयों की उस समय के सबसे बड़े साम्राज्य पर शासन करने तथा स्वयं को ताज के योग्य साबित करने की प्रतिस्पर्धा पर केंद्रित है। इस एनिमेटेड श्रृंखला का निर्माण एस॰एस॰ राजमौली, शरद देवराजन और अर्का मीडियावर्क्स द्वारा किया गया था।
खाओ याई राष्ट्रीय उद्यान
खाओ याई राष्ट्रीय उद्यान (, ) नखोन रात्चासीमा प्रान्त में स्थित थाईलैंड के तीसरा सबसे बड़ा राष्ट्रीय उद्यान है। जिसको 1962 में थाईलैंड के पहले राष्ट्रीय उद्यान के रूप में स्थापित किया गया था। उष्णकटिबंधीय मौसमी वन और घासभूमी सहित उद्यान का क्षेत्रफल 2,168 वर्ग किलोमीटर है। खाओ याई चौकी बैंकॉक से सिर्फ 2.5 घंटे की दूरी पर है।
उच्च आर्द्रता के साथ बारिश का मौसम मई से अक्टूबर तक है। औसत तापमान दिन के दौरान 27 डिग्री और रात के दौरान 13 डिग्री है। ठंड का मौसम नवंबर से फरवरी तक साफ और धूपदार आसमान के साथ होता है। दिन के दौरान औसत तापमान 22 डिग्री और रात के दौरान 10 डिग्री तक नीचे चला जाता है। मार्च से अप्रैल तक गर्म मौसम रहता है। उसी समय दिन में औसत तापमान 20-30 डिग्री और रात के दौरान 17 डिग्री तक रहता है।
राष्ट्रीय उद्यान विभाग (DNP) के अनुसार, जो उद्यान का प्रबंधन करता है, खाओ याई के आगंतुक 2008 में 671,569 से बढ़कर FY2016 में 1.2 मिलियन से अधिक हो गए हैं।अक्टूबर 2015 से सितंबर 2016 तक 471,514 वाहन उद्यान में प्रवेश किए।
माराकाइबो
माराकाइबो (; ; वायू: माराकाया) उत्तर-पश्चिम वेनेज़ुएला का एक नगर और नगरपालिका क्षेत्र है। इसका पश्चिमी सीरा माराकाइबो झील से वेनेज़ुएला की खाड़ी को जोड़ता है। यह वेनेज़ुएला का जनसंख्या की दृष्टि से दूसरा सबसे बड़ा नगर है। नगर की जनसंख्या लगभग 2,658,355 है। वर्ष नगर की कुल नगरीय क्षेत्र लगभग 5,278,448 है।
कोरिंतो, निकारागुआ
कोरिंतो (अंग्रेजी: Corinto) निकारागुआ का एक प्रमुख नगर है जिसकी जनसंख्या 16,624 (2005 जनगणना) है। यह एक बंदरगाह शहर है जो देश के उत्तरपश्चिमी प्रशांत तट पर चीनान्देगा डिपार्टमेंट में स्थित है नगर की सथापना 1863 में हुई थी। यह निकारागुआ रेलवे का एक टर्मिनल स्टेशन है और प्रशांत तट पर एकमात्र बड़ा बंदरगाह है। यहाँ कंटेनर टर्मिनल में सभी प्रकार का माल रखने और ढोने की सुविधा है।
इसे 27 अप्रैल 1895 को ब्रिटिशों ने अधिग्रहीत कर लिया था। अंत में निकारागुआ सरकार ने अधिग्रहण के कारण बने कर्ज का भुगतान कर इसे अपने अधिकार में लिया।
ज़ोहराबाई अम्बालेवाली
ज़ोहराबाई अम्बालेवाली (1918- 21 फरवरी 1990) 1930 और 1940 के दशक में हिन्दी सिनेमा में एक भारतीय शास्त्रीय गायिका और पार्श्व गायिका थीं।
वह 1944 में "रतन" के हिट संगीत से, "अँखियां मिलाके जिया भरमाके" और "ऐ दीवाली, ऐ दिवाली" के गीतों में अपनी भारी आवाज़ वाले गायन के लिए जानी जाती हैं। "अनमोल घड़ी" (1946) में शमशाद बेगम के साथ जुगलबंदी गीत "उड़न खटोले पे उड़ जाऊँ" भी उनका मशहूर गीत है। दोनों फिल्मों में संगीत नौशाद ने दिया था। राजकुमारी, शमशाद बेगम और अमीरबाई कर्नाटकी के साथ, वह हिन्दी फिल्म उद्योग में पार्श्व गायकों की पहली पीढ़ी में शामिल थीं। हालाँकि, 1940 के दशक के अंत में, गीता दत्त और लता मंगेशकर जैसी नई आवाज़ों के आने का मतलब ये हुआ कि ज़ोहराबाई अम्बालेवाली का करियर खत्म हो गया।
ज़ोहराबाई वर्तमान हरियाणा के अम्बाला में पेशेवर गायकों के परिवार में जन्मी और पली-बढ़ी जिससे उन्हें उनका उपनाम, 'अम्बालेवाली' मिला। उन्होंने गुलाम हुसैन खान और उस्ताद नासिर हुसैन खान से अपना संगीत प्रशिक्षण शुरू किया। इसके बाद, उन्हें हिन्दुस्तानी संगीत के आगरा घराने से संगीत का प्रशिक्षण दिया गया।
वह युग था जब हिन्दी सिनेमा में ठुमरी-शैली और भारी आवाज़ों के प्रमुख पार्श्व गायिकों के साथ शमशाद बेगम, खुर्शीद, अमीरबाई कर्नाटकी जैसी गायिका गा रही थी। यह 1948 में लता मंगेशकर के आगमन से ठीक पहले था, जिन्होंने गीता दत्त और आशा भोंसले के साथ लोकप्रिय आवाज़ों को बारीक आवाज़ की ओर स्थानांतरित कर दिया। इससे उन पुराने गायिकों का करियर धीरे-धीरे समाप्त हो गया। उस युग की एक और प्रमुख फिल्म पार्श्व गायिका नूरजहां ने पाकिस्तान में प्रवास करने का निर्णय लिया और 2000 में मृत्यु होने तक उन्होंने पाकिस्तान में एक अत्यधिक सफल गायन करियर बनाया। ज़ोहराबाई अम्बालेवाली ने 1950 में फिल्म उद्योग से संन्यास ले लिया, हालांकि उन्होंने अपनी बेटी रोशन कुमारी, जो कि एक प्रसिद्ध कथक नर्तक हैं, के प्रदर्शनों में गाना जारी रखा। रोशन ने सत्यजीत रे की फिल्म "जलसाघर" (1958) में भी अभिनय किया।
तिरंगा टीवी
तिरंगा टीवी एक अंग्रेजी समाचार चैनल है। इसका संचालन 26 जनवरी 2019 को हार्वेस्ट टीवी नाम के साथ प्रारंभ हुआ था।
हिंगोल नदी
हिंगोल नदी, पाकिस्तान की एक नदी है जो दक्षिण-पूर्वी बलुचिस्तान प्रान्त के मरकान क्षेत्र के ग्वादर जिले में बहती है। हिंगलाज माता मन्दिर इसी नदी के किनारे है।
बीबी (शीर्षक)
बीबी का शब्द हिंदी-उर्दू और बंगाली और अक्सर दक्षिण एशिया में महिलाओं के लिए एक सम्मानजनक उपाधि के रूप में उपयोग किया जाता है जो दिए गए नाम में जोड़ा जाता है।
बेगम की तरह बीबी का उपयोग कुछ ब्रिटिश भारतीय , पाकिस्तानी और बांग्लादेशी महिलाओं द्वारा उपनाम के रूप में किया जाता है।
एंग्लो-इंडियन में, बीबी शब्द को मालकिन के पर्याय के रूप में देखा जाने लगा।
कालीकृष्ण मित्रा
कालीकृष्ण मित्रा (१८२२ - २ अगस्त १८९१) एक बंगाली समाजसेवी, शिक्षक और लेखक थे। उन्होंने भारत में पहली गैर-सरकारी कन्या विद्यालय की स्थापना की थी।
कालीकृष्ण मित्रा का जन्म ब्रिटिश भारत के कोलकाता में शिबानारायण मित्रा के घर हुआ था। उन्होंने हरे स्कूल से शिक्षा प्राप्त की और प्रेसीडेंसी कॉलेज में प्रवेश लिया, लेकिन खराब आर्थिक स्थिति के कारण उन्हें पढ़ाई छोड़नी पड़ी और बारसात (वर्तमान में उत्तर २४ परगना जिला ) में अपने मामा के घर में रहना शुरू किया। उनके बड़े भाई एक उल्लेखनीय डॉक्टर, नबिनकृष्ण मित्रा थे।
मित्रा बंगाल में प्रगतिशील शिक्षा आंदोलन और कई सामाजिक सुधार कार्यों के साथ जुड़े। १८४७ में उन्होंने अपने भाई नबिनकृष्ण मित्रा और शिक्षाविद् पीरी चरण सरकार की मदद से बारसात में एक निजी लड़कियों के लिए विद्यालय की स्थापना की। यह किसी भी भारतीय द्वारा स्थापित कुलीन हिंदू परिवारों की लड़कियों के लिए पहला विद्यालय था। शुरुआत में इसे केवल दो लड़कियों के साथ शुरू किया गया था। नबिनकृष्ण की बेटी कुन्तीबाला उनमें से एक हैं। हालाँकि इस तरह की गतिविधियों का हिन्दू ज़मींदारों और तत्कालीन रूढ़िवादी समाज ने कड़ा विरोध किया था, लेकिन ईश्वर चंद्र विद्यासागर और जॉन इलियट ड्रिंकवाटर बेथ्यून ने बंगाल में महिला शिक्षा के लिए मित्र के भारी प्रयास का समर्थन किया। इसके बाद विद्यालय का नाम बदलकर कालीकृष्ण गर्ल्स हाई स्कूल कर दिया गया। यहां तक ​​कि बेथ्यून को १९४९ में बेथ्यून स्कूल की स्थापना के लिए भी उनसे प्रेरणा मिली, जब वे शिक्षा परिषद के अध्यक्ष के रूप में निरीक्षण के लिए वहां गए। मित्रा ने बारसात में वैज्ञानिक खेती, वृक्षारोपण और अनुसंधान के लिए १५० बीघा की एक कृषि फर्म का आयोजन किया। वह इस उद्देश्य के लिए इंग्लैंड से आधुनिक उपकरण लाए थे। उन्होंने होम्योपैथी दवा के प्रसार में भी योगदान दिया।
मित्रा को अंग्रेजी साहित्य, दर्शन, योग, इतिहास और विज्ञान में ज्ञान था। उन्होंने बंगाली और अंग्रेजी पत्रिकाओं में विभिन्न लेख लिखे थे। मित्रा ने कुछ पुस्तकें लिखी थी जो नीचे बताई गयी है:
अल्फ्रेड बिने
अल्फ्रेड बिने (8 जुलाई 1857 – 18 अक्टूबर 1911) एक फ़्रांसिसी मनोविज्ञानी थे जिन्होंने पहले प्रयोगात्मक आईक्यू टेस्ट की खोज की थी, जिसे बिने–साइमन टेस्ट के नाम से जाना जाता है। 1904 में फ़्रांसिसी शिक्षा मंत्री ने मनोविज्ञानी अल्फ्रेड बिने से एक ऐसी प्रणाली विकसित करने को कहा जिससे यह पता चल सके कौन सा छात्र सही से कक्षा के पाठ याद नहीं कर पा रहा जिससे उन्हें आवश्यक सहायता दी जा सके। उन्होंने थियोडर साइमन के साथ मिलकर अपने टेस्ट के दो संस्करण 1908 और 1911 में प्रकाशित किये, जिसमे से अंतिम उनके मृत्यु के कुछ ही दिन पहले प्रकाशित हुआ था।
दोई फु नांग राष्ट्रीय उद्यान
दोई फु नांग राष्ट्रीय उद्यान () थाईलैंड के फ़ाओ प्रांत में स्थित एक राष्ट्रीय उद्यान है।
उद्यान में विटेक्स पिन्नाटा, अफजलिया जाइलोकार्पा और सागौन जैसे कई पेड़ प्रजातियाँ हैं।
नीना सिबल
नीना सिब्बल (जन्म 1948 - 2000) एक भारतीय राजनयिक और लेखिका थीं, जो अपनी पुरस्कार-विजेता उपन्यास यात्रा और अन्य अंग्रेजी-भाषा के उपन्यासों के साथ-साथ भारतीय विदेश सेवा में अपने काम के लिए जानी जाती थीं।
नीना का जन्म पुणे में एक भारतीय पिता और ग्रीक माँ से हुआ था। दिल्ली विश्वविद्यालय में (मिरांडा हाउस में) अंग्रेजी में एमए करने के बाद उन्होंने तीन साल तक वहां व्याख्यान दिया। उसने कानून में भी योग्यता प्राप्त की और फ्रेंच का अध्ययन किया। 1972 में सिब्बल भारतीय विदेश सेवा में शामिल हुए और उन्होंने न्यूयॉर्क शहर में संयुक्त राष्ट्र में काम शुरू किया। बाद में उन्होंने एक पत्रकार को बताया कि इसने उन्हें "सबसे गहरी संस्कृति के झटके" में फेंक दिया। उनके अन्य पद काहिरा और भारतीय सांस्कृतिक संबंध परिषद के उप-महानिदेशक के रूप में थे।1992 में वह पेरिस में यूनेस्को के लिए भारत की स्थायी प्रतिनिधि बनीं और 1995 में न्यूयॉर्क में संपर्क कार्यालय के निदेशक के रूप में कार्य किया।
उन्होंने वकील और राजनेता कपिल सिब्बल से शादी की थी, जिनके साथ उनके दो बेटे थे। हालांकि दोनों पति-पत्नी करियर की मांग करते हुए आगे बढ़े, उन्होंने राजनेता, राजनयिक और लेखक शशि थरूर के अनुसार "ट्रांसकॉन्टिनेंटल" शादी को बनाए रखा। जून 2000 में न्यूयॉर्क में स्तन कैंसर से उनकी मृत्यु हो गई। उनकी याद में उनके पति ने "नीना सिब्बल मेमोरियल अवार्ड" शुरू किया शुरू किया।अखिल भारतीय महिला शिक्षा कोष एसोसिएशन प्रतिवर्ष एक ऐसे व्यक्ति को पुरस्कार प्रदान करता है जो विकलांग और वंचित बच्चों की मदद करने के लिए अभिनव तरीकों का उपयोग करते हुए संगठन में अग्रणी भूमिका निभाता है।
सिब्बल के लेखन को 1985 में देखा गया था जब उनकी लघु कहानी, 'वाट अ ब्लेज़ ऑफ ग्लोरी' को एशिआवीक छोटी कहानियों की प्रतियोगिता जीती। इसको बाद में 1991 में प्रकाशित पुरस्कार जितने वाली 'एशियन फिक्शन' नामक एंथोलॉजी में शामिल किया गया।
उनके द्वारा लिखा 'यात्रा', 1987 में प्रकाशित एक उपन्यास था जिसमे एक सिख परिवार के जीवन में एक शताब्दी से अधिक समय को दिखाया गया। समय के साथ उनकी चाल शीर्षक को दर्शाती है: "यात्रा" का अर्थ यात्रा या तीर्थयात्रा है। आलोचक पुस्तक के जादुई यथार्थवाद पर टिप्पणी करते हैं, विशेष रूप से जहाँ एक चरित्र की बदलती त्वचा के रंग सलमान रुश्दी के मिडनाइट्स चिल्ड्रन के समान हैं। लेखिका अपनी कहानी में पौराणिक तत्वों का उपयोग करती हैं। विषय में चिपको आंदोलन, पंजाब का इतिहास, बंगला देश की उत्पत्ति और पिता के लिए नायिका की खोज शामिल है। इस उपन्यास की आलोचना कई विषयों के एक साथ आने के लिए की जा सकती है, परंतु कुल मिलाकर यह आम तौर पर अच्छी तरह से प्राप्त किया गया था। इसने अल्जीयर्स में साहित्य के लिए 1987 का अंतर्राष्ट्रीय ग्रां प्री जीता।
कैलाश यादव
कैलाश यादव भारतीय राजनीतिज्ञ थे जो कि 2000 से 2016 के मध्य गाजीपुर ,उत्तर प्रदेश से समाजवादी पार्टी के विधायक रह चुके हैं।
अटल आयुर्विज्ञान और अनुसंधान विश्वविद्यालय
अटल आयुर्विज्ञान और अनुसंधान विश्वविद्यालय मंडी , हिमाचल प्रदेश में एक विश्वविद्यालय है। यह चिकित्सा और स्वास्थ्य विज्ञान के क्षेत्र में विशेषज्ञता रखने वाला हिमाचल प्रदेश का पहला विश्वविद्यालय है।
कृष्ण एन. शर्मा
कृष्ण एन. शर्मा (English: Krishna N. Sharma) एक भारतीय मूल के यूगांडा निवासी लेखक एवं शोधकर्ता हैं. वर्तमान में वह विक्टोरिया विश्वविद्यालय, कम्पाला के उप-कुलपति हैं.
इनका जन्म उत्तर प्रदेश, भारत के मऊ जिले के मोहम्मदाबाद गोहना नामक कस्बे में हुआ. इनकी प्रारंभिक शिक्षा-दीक्षा भी यहीं हुई.
कृष्ण एन. शर्मा ने २००७ से प्रयागराज के जीवन ज्योति इंस्टिट्यूट ऑफ़ मेडिकल साइंसेज में सर्वप्रथम बतौर सहायक व्याख्याता, तत्पश्चात बतौर विभागाध्यक्ष एवं अंततः बतौर उप-प्राचार्य कार्य किया. इसके बाद वह कैमरून के सेंट लुइस विश्वविद्यालय में बतौर डीन एवं तत्पश्चात विक्टोरिया विश्वविद्यालय, कम्पाला के स्वास्थ्य विज्ञान संकाय में डीन बने.
डॉ. शर्मा के लेखन कि शुरुवात २००५ में मऊ जिले में हुई. चिकित्सा, स्वास्थ्य विज्ञान, संगीत एवं साहित्य पर इनकी १०० से अधिक पुस्तकें प्रकाशित हो चुकी हैं. तथा उनमें से कुछ पुस्तकें अमेज़न की बेस्टसेलर सूची में भी आ चुकी हैं.
द्वितीय विश्वयुद्ध के कारण
द्वितीय विश्वयुद्ध होने के कई कारण थे जिनमें से इटली में १९२० के दशक में फासीवाद का प्रसार, जापानी सैन्यवाद, चीन पर १९३० के दशक में आक्रमण, तथा १९३३ में जर्मनी के राजनैतिक पटल पर एडोल्फ हिटलर का उदय आदि प्रमुख हैं। किन्तु इसका तत्कालीन कारण १ सितम्बर १९३९ में जर्मनी द्वारा पोलैण्ड पर आक्रमण तथा ३ सितम्बर १९३९ को ब्रिटेन एवं फ्रांस द्वारा जर्मनी के विरुद्ध युद्ध की घोषणा था।
फोर्ब्स द्वारा दुनिया की 100 सबसे शक्तिशाली महिलाओं की सूची
2004 से "फ़ोर्ब्स पत्रिका" द्वारा दुनिया की 100 सबसे शक्तिशाली महिलाओं की सूची प्रकाशित की जाती है। यह मोबी फोर्ब्स सहित उल्लेखनीय "फोर्ब्स के" पत्रकारों द्वारा संपादित किया गया है, और यह दृश्यता और आर्थिक प्रभाव पर आधारित होता है। जर्मन चांसलर एंजेला मर्केल 2006 के बाद से शीर्ष स्थान पर बनी हुई हैं, 2010 के संक्षिप्त अपवाद के साथ जहां उन्हें तत्कालीन यूएस फर्स्ट लेडी मिशेल ओबामा द्वारा अस्थायी रूप से दबा दिया गया था।
पिंकी जांगड़ा
पिंकी रानी जांगड़ा (जन्म 28 अप्रैल 1990) हिसार, हरियाणा की एक फ्लाईवेट भारतीय मुक्केबाज हैं। उन्होंने 2014 के राष्ट्रमंडल खेलों में कांस्य पदक जीता था। उन्होंने 2015 में दक्षिण सुमात्रा, इंडोनेशिया के पालमबांग में हुए राष्ट्रपति कप इंटरनेशनल बॉक्सिंग में स्वर्ण पदक जीता, उन्होंने 2011 के नेशनल गेम्स ऑफ इंडिया और 2012 और 2014 में फ्लाईवेट (51किग्रा) प्रभाग में राष्ट्रीय चैंपियनशिप में स्वर्ण पदक जीते। वह एकमात्र भारतीय मुक्केबाज थीं, जिन्होंने अराफुरा खेलों में स्वर्ण पदक जीता था। पिंकी ने स्पोर्टी बॉक्सिंग प्राइवेट लिमिटेड के साथ अनुबंध किया, जो भारत में पेशेवर मुक्केबाजों को लाइसेंस प्रदान करने वाली संस्था भारतीय मुक्केबाजी परिषद (आईबीसी) का व्यावसायिक विभाग है। पिंकी अभी राष्ट्रीय शिविर में अभ्याsस कर रही हैं लेकिन अब वह रोहतक में राष्ट्रीय मुक्केबाजी अकादमी में अभ्यािस करेंगी जहां आईबीसी ने महिला मुक्केबाजों के लिए शिविर लगा रखा है।
पिंकी, घरेलू प्रतियोगिताओं में कई प्रसिद्ध मुक्केबाजों को हराने के लिये जानी जाती है। उन्होंने लंदन ओलंपिक खेलों की कांस्य पदक विजेता और 6 बार की विश्व विजेता मैरी कॉम को नेशनल बॉक्सिंग चैंपियनशिप 2009 और राष्ट्रमंडल खेल 2014 के योग्यता परीक्षण में हराया है, साथ ही 5 बार की एशियाई विजेता और विश्व विजेता लैशराम सरिता देवी को नेशनल गेम्स और नेशनल बॉक्सिंग चैंपियनशिप 2011 में हराया है।
पिंकी ने 51 किग्रा भार वर्ग में 2018 राष्ट्रमंडल खेलों में मुक्केबाजी में भारत का प्रतिनिधित्व किया। हालांकि, वह अपने क्वार्टर फाइनल मुकाबले में इंग्लैंड की लिसा व्हाइटसाइड से हार गईं थीं।
पिंकी जांगड़ा का जन्म 28 अप्रैल, 1990 को हरियाणा के हिसार में हुआ था। उनकी माता प्रेम देवी एक गृहिणी और और पिता कृष्ण कुमार एक सरकारी अधिकारी है। उनके दो भाई अश्विनी व अमित भी है। अमित भी एक मुक्केबाज थे जिन्होंने कई राज्यस्तरीय मुकाबले में प्रदर्शन कर चुके थे, उन्हीं से प्रेरित होकर पिंकी ने मुक्केबाजी की शुरूआत की।
पिंकी ने सेंट सोफिया से दसवीं की पढ़ाई की। पढ़ाई के साथ ही वे नृत्य, खेल और मुक्केबाजी शौकिया तौर पर करती रहीं। फिर गवर्नमेंट कॉलेज से स्नातक की डिग्री हासिल की। शुरुआत में उन्हें राज सिंह द्वारा प्रशिक्षित किया गया था, और बाद में उन्हें अनूप कुमार से प्रशिक्षण मिला।
मॅई वा राष्ट्रीय उद्यान
मॅई वा राष्ट्रीय उद्यान () थाईलैंड के लैम्पैंग और टाक प्रांतों में स्थित एक राष्ट्रीय उद्यान है। उद्यान का क्षेत्रफल 587 वर्ग किलोमीटर (230 वर्ग मील) है।
भारत के आरक्षित वन
भारत में आरक्षित वन (reserved forest या protected forest ) से आशय उन वनों से है जिनको कुछ सीमा तक संरक्षित करने का लक्ष्य निर्धारित किया गया है। इस शब्द का सबसे पहले उपयोग भारतीय वन अधिनियम १९२७ में हुआ था। भारत का पहला आरक्षित वन सतपुड़ा राष्ट्रीय उद्यान था।
पुंछ ज़िला, पाकिस्तान
पुंछ ज़िला (अंग्रेज़ी: Poonch District, उर्दु: ضلع پونچھ) आज़ाद कश्मीर, पाकिस्तान का एक ज़िला है। इसका प्रमुख नगर रावला कोट है। भारत इसे अपना भाग मानता है और भारत के जम्मू व कश्मीर राज्य में भी एक पुंछ ज़िला है। पाकिस्तान प्रशासित कश्मीर के पुंछ क्षेत्र में सुधन और आवान समुदाय भारी संख्या में हैं।
1947 में स्वतंत्रता के बाद, पुंछ जिले के पश्चिमी भाग में विद्रोह हुआ। सरदार मुहम्मद इब्राहिम खान के नेतृत्व में विद्रोहियों ने पाकिस्तान के डोमिनियन से समर्थन मांगा, जिसने हथियारों को मुहैया कराया और फिर पश्तून आदिवासियों का इस्तेमाल करते हुए खुद का आक्रमण शुरू किया। जवाब में, जम्मू और कश्मीर के महाराजा भारत में शामिल हो गए और संघर्ष भारत-पाकिस्तान युद्ध में बदल गया। जब युद्ध विराम प्रभावी हुआ, तो पुंछ जिले को दो अलग-अलग जिलों में विभाजित किया गया। पूर्व की राजधानी पुंछ, भारतीय प्रशासन के अधीन आ गई, और पश्चिमी जिले में एक नई राजधानी अंततः रावलाकोट में स्थापित की गई।
केरन, आज़ाद कश्मीर
केरन आज़ाद कश्मीर के नीलम ज़िले में स्थित एक गाँव है जो नियंत्रण रेखा के समीप स्थित है। यह १,५२४ मीटर (५,००० फ़ुट) की ऊँचाई पर किशनगंगा नदी (जिसे पाकिस्तान ने नाम बदलकर "नीलम नदी" कहना आरम्भ करा है) के किनारे बसा हुआ है और वही नदी इस स्थान पर नियंत्रण रेखा है। उसके पार भारत के जम्मू और कश्मीर राज्य में भी एक केरन नामक गाँव है।